O astfel de inițiativă ar avea dublul beneficiu de sporire a transparenței privitoare la valoarea adevărată a vastelor pachete de credite neperformante din bilanțurile multor bănci din regiune și de extindere a dimensiunii pieței pentru astfel de active.  La finalul anilor 90 și începutul anilor 2000, jumătate din sistemul bancar din România a ajuns neperformant din cauza creditelor proaste acumulate de Bancorex, Banca Agricolă, plus un grup de bănci private.  Pentru băncile de stat, guvernul Radu Vasile și guvernul Isărescu au găsit soluția formării unui AVAB - Autoritatea de Valorificare a Activelor Bancare - care să preia creditele neperformante de la băncile de stat.  Suma preluată a fost de aproximatv 3 miliarde de dolari, iar statul a dat în schimb titluri de stat.